b'\n_START_ARTICLE_\nMga Medo\n_START_PARAGRAPH_\nAng mga Medo o mga Mede ( /midz/) (mula sa Matandang Persa (Persian): M\xc4\x81da-) ang naging mga pinuno ng Iran, Armenya, gitnang Turkiya, Apganistan, at hilagang-silangang Pakistan mula 625 BK hanggang 549 BK. Sila ay mga sinaunang taong Iranyano na nanirahan sa isang pook na nakilala bilang Media at nagwiwika ng isang wikang Iranyano ng hilagang kanluran na tinutukoy bilang wikang Mediano. Ang pagdating nila sa rehiyon ay mayroong kaugnayan sa unang alon ng mga tribong Iraniko noong hulihan ng ikalawang milenyo BKE (ang pagbagsak ng Panahon ng Tansong Dilaw) hanggang sa pagsisimula ng unang milenyo BKE._NEWLINE_Magmula noong ika-10 daantaon BKE hanggang sa hulihan ng ika-7 daantaon BKE, ang Medes na Iraniko at ang mga Persa (Persian) ay bumagsak at napailalim sa pangingibabaw ng Imperyong Neo-Asiryo na nakahimpil sa Mesopotamya.'